Der er det seneste døgn konstateret 42 nye tilfælde af coronasmitte i Nordjylland. Det er ud af 13.797 tests. De to tal sat i forhold til hinanden giver en øjeblikkelig positiv-procent på 0,32. Antallet af indlagte er siden tirsdag steget med 3 personer til i alt 32. Heraf er 7 indlagt på intensiv og 4 af disse er tilkoblet en respirator. Det nordjyske smittetryk er lige nu størt i Aalborg og Thisted kommuner hvor incidensen - altså hvor mange nysmittede pr. 100.000 borgere man har fundet den seneste uge - begge steder ligger over 60. Modsat er incidensen i Vesthimmerland og Jammerbugt kommuner faldet betragteligt siden tirsdag. Varmer op til vaccine-generalprøve På fredag skal der over hele landet afholdes en vaccine-"generalprøve". Her skal logistikken omkring storskala-vaccination af danskerne testes af, så alle bump på vejen forhåbentlig kan blive ryddet inden hastigheden på vaccinationerne for alvor tager fart i løbet af marts. Det betyder også, at der det seneste døgn blot er givet 402 vaccinestik til nordjyder. 382 har fået deres første stik mens 17 har fået deres andet. Dermed har 36.684 nordjyder fået mindst et stik - og heraf har 19.069 også fået stik nummer to.

Opsummering:
Antallet af indlagte i regioner stiger en smule.